CELEX: 52014PC0370
Language: lt
Date: 2014-06-19
Title: Pasiūlymas TARYBOS SPRENDIMAS dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir laikino jo taikymo

|
			
		
		
		52014PC0370
		
			Pasiūlymas TARYBOS SPRENDIMAS dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir laikino jo taikymo /* COM/2014/0370 final - 2014/0188 (NLE) */
			
				
		
		
			
			   	AIŠKINAMASIS MEMORANDUMAS
 1)      Pasiūlymo aplinkybės 
 110 || ·                   Pasiūlymo pagrindas ir tikslai. Bendrosios aplinkybės Dėl Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo buvo deramasi remiantis 2008 m. balandžio mėn. priimtu Tarybos sprendimu, kuriuo leidžiama pradėti derybas. Susitarimas pasirašytas 2013 m. birželio 10 d. 
 120 || 2013 m. liepos 1 d. Kroatijos Respublika įstojo į Europos Sąjungą. Remdamasi Akto dėl stojimo sąlygų 6 straipsnio 2 dalimi Kroatija įsipareigojo prisijungti prie valstybių narių ir Sąjungos su viena ar daugiau trečiųjų šalių ar su tarptautine organizacija sudarytų ar pasirašytų susitarimų. Taikoma supaprastinta prisijungimo prie pirmiau nurodyto susitarimo su Izraeliu procedūra. Taigi protokolas turėtų būti pasirašytas pagal tą procedūrą ir pagal Sutarties dėl Europos Sąjungos veikimo 218 straipsnio 5 dalį. Protokole nustatomi būtini lingvistiniai susitarimo pakeitimai, padarytini dėl Kroatijos įstojimo į ES. 
 130 || ·                   Pasiūlymo srityje galiojančios nuostatos Protokolo nuostatomis pakeičiamos arba papildomos Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo nuostatos. 
 140 || ·                                            Derėjimas su kitomis Sąjungos politikos sritimis ir tikslais Susitarimas su Izraeliu – pagrindiniu aviacijos partneriu Viduržemio jūros regione – svarbus laimėjimas kuriant ES ir jos Pietų ir Rytų kaimynių bendrą aviacijos erdvę. Šis susitarimas – tai Sąjungos išorės politikos aviacijos srityje sistemos, kuri nustatyta Komisijos komunikatu COM(2005) 79 „Bendrijos išorės politikos aviacijos srityje darbotvarkės rengimas“ ir neseniai peržiūrėta Komisijos komunikatu COM(2012) 556 „Pasirengimas spręsti būsimus ES išorės politikos aviacijos srityje uždavinius“ bei atitinkamomis Tarybos išvadomis, dalis. 
 2)      Konsultacijos su suinteresuotosiomis šalimis ir poveikio vertinimas 
   || ·                   Konsultacijos su suinteresuotosiomis šalimis 
 211 || Konsultacijų metodai, pagrindiniai tiksliniai sektoriai ir bendras respondentų apibūdinimas Netaikoma. 
 212 || Atsakymų santrauka ir kaip į juos atsižvelgta Netaikoma. 
 3)      TEISINIAI PASIŪLYMO ASPEKTAI 
 305 || ·                   Siūlomų priemonių santrauka Protokolu užtikrinami būtini Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo pakeitimai, padarytini po Kroatijos įstojimo į ES 2013 m. liepos 1 d. 
 310 || ·                   Teisinis pagrindas Sutarties dėl Europos Sąjungos veikimo 100 straipsnio 2 dalis ir 218 straipsnio 5 dalis kartu su Stojimo akto 6 straipsnio 2 dalimi. 
 4)      Poveikis biudžetui 
 409 || Pasiūlymas neturi poveikio Sąjungos biudžetui. 
 5)      PAPILDOMA INFORMACIJA 
 570 || ·                   Išsamus pasiūlymo paaiškinimas Tarybos prašoma patvirtinti protokolo, kuriuo iš dalies keičiamas Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimas, pasirašymą. Šis protokolas turėtų būti laikinai taikomas nuo jo pasirašymo dienos. 
2014/0188 (NLE)
Pasiūlymas
TARYBOS SPRENDIMAS
dėl Europos Sąjungos bei jos
valstybių narių ir Izraelio Valstybės Vyriausybės Europos
ir Viduržemio jūros regiono valstybių aviacijos susitarimo protokolo,
kuriuo atsižvelgiama į Kroatijos Respublikos įstojimą į
Europos Sąjungą, pasirašymo Europos Sąjungos ir jos
valstybių narių vardu ir laikino jo taikymo
EUROPOS SĄJUNGOS TARYBA,
atsižvelgdama į
Sutartį dėl Europos Sąjungos veikimo, ypač į jos 100
straipsnio 2 dalį ir 218 straipsnio 5 dalį,
atsižvelgdama į Kroatijos
stojimo aktą, ypač į jo 6 straipsnio 2 dalies antrą
pastraipą,
atsižvelgdama į Europos
Komisijos pasiūlymą,
kadangi:
(1)       2012 m. rugsėjo
14 d. Taryba įgaliojo Komisiją Sąjungos bei jos
valstybių narių ir Kroatijos Respublikos vardu pradėti derybas
dėl protokolo, kuriuo iš dalies
keičiamas Europos Sąjungos bei jos valstybių narių ir
Izraelio Valstybės Vyriausybės Europos ir Viduržemio jūros
regiono valstybių aviacijos susitarimas atsižvelgiant į Kroatijos Respublikos
įstojimą į Europos Sąjungą (toliau – protokolas),
sudarymo;
(2)       2013 m. gruodžio 12 d.
šios derybos sėkmingai baigtos; 
(3)       protokolas turėtų
būti pasirašytas Sąjungos bei jos valstybių narių vardu su
sąlyga, kad jis bus sudarytas vėliau; 
(4)       remiantis protokolo 3
straipsnio 2 dalimi jis turėtų būti taikomas laikinai,
PRIĖMĖ ŠĮ SPRENDIMĄ: 
1 straipsnis
1.           Europos Sąjungos bei jos
valstybių narių vardu įgaliojama pasirašyti protokolą,
kuriuo iš dalies keičiamas Europos Sąjungos bei jos valstybių
narių ir Izraelio Valstybės Vyriausybės Europos ir Viduržemio
jūros regiono valstybių aviacijos susitarimas atsižvelgiant į
Kroatijos Respublikos įstojimą į Europos Sąjungą, su
sąlyga, kad minėtas protokolas bus sudarytas.
2.           Protokolo tekstas pridedamas
prie šio sprendimo.
2 straipsnis
Tarybos generalinis sekretoriatas parengia
įgaliojamąjį raštą, kuriuo protokolo derybininko
nurodytam (-iems) asmeniui (-ims) suteikiami įgaliojimai
pasirašyti protokolą su sąlyga, kad jis bus sudarytas. 
3 straipsnis
Remiantis protokolo 3 straipsnio 2 dalimi jis taikomas laikinai nuo jo
pasirašymo dienos iki tol, kol jis įsigalios.
4 straipsnis
Šis sprendimas įsigalioja jo priėmimo
dieną.
Priimta Briuselyje
                                                                       Tarybos
vardu
                                                                       Pirmininkas
PRIEDAS
Protokolas, kuriuo iš dalies keičiamas
Europos Sąjungos bei jos valstybių narių ir Izraelio
Valstybės Vyriausybės Europos ir Viduržemio jūros regiono
valstybių aviacijos susitarimas atsižvelgiant į Kroatijos Respublikos
įstojimą į Europos Sąjungą 
prie
Pasiūlymo dėl Tarybos
sprendimo
dėl Europos Sąjungos bei
jos valstybių narių ir Izraelio Valstybės Vyriausybės
Europos ir Viduržemio jūros regiono valstybių aviacijos susitarimo
protokolo, kuriuo atsižvelgiama į Kroatijos Respublikos įstojimą
į Europos Sąjungą, pasirašymo Europos Sąjungos ir jos
valstybių narių vardu ir laikino jo taikymo
PROTOKOLAS
kuriuo iš dalies
keičiamas Europos Sąjungos bei jos valstybių narių ir
Izraelio Valstybės Vyriausybės Europos ir Viduržemio jūros
regiono valstybių aviacijos susitarimas atsižvelgiant į Kroatijos
Respublikos įstojimą į Europos Sąjungą 
IZRAELIO
VALSTYBĖS VYRIAUSYBĖ
ir
AUSTRIJOS RESPUBLIKA,
BELGIJOS KARALYSTĖ, 
BULGARIJOS RESPUBLIKA, 
Kroatijos
Respublika,
KIPRO
RESPUBLIKA,
ČEKIJOS RESPUBLIKA, 
DANIJOS KARALYSTĖ, 
ESTIJOS RESPUBLIKA, 
SUOMIJOS RESPUBLIKA,
PRANCŪZIJOS RESPUBLIKA,
VOKIETIJOS FEDERACINĖ RESPUBLIKA, 
GRAIKIJOS RESPUBLIKA, 
VENGRIJA,
AIRIJA,
ITALIJOS RESPUBLIKA, 
LATVIJOS RESPUBLIKA, 
LIETUVOS RESPUBLIKA, 
LIUKSEMBURGO DIDŽIOJI HERCOGYSTĖ, 
MALTA, 
NYDERLANDŲ KARALYSTĖ, 
LENKIJOS RESPUBLIKA, 
PORTUGALIJOS RESPUBLIKA, 
RUMUNIJA, 
SLOVAKIJOS RESPUBLIKA,
SLOVĖNIJOS RESPUBLIKA, 
ISPANIJOS KARALYSTĖ,
ŠVEDIJOS KARALYSTĖ, 
JUNGTINĖ DIDŽIOSIOS BRITANIJOS IR
ŠIAURĖS AIRIJOS KARALYSTĖ, 
Europos Sąjungos sutarties ir Sutarties
dėl Europos Sąjungos veikimo susitariančiosios šalys ir Europos
Sąjungos valstybės narės (toliau – valstybės narės), 
bei 
EUROPOS SĄJUNGA, 
atsižvelgdamos į Kroatijos Respublikos
įstojimą į Europos Sąjungą 2013 m. liepos
1 d.,
SUSITARĖ: 
1
straipsnis
Kroatijos Respublika yra 2013 m. birželio
10 d. Europos Sąjungos bei jos valstybių narių ir Izraelio
Valstybės Vyriausybės Europos ir Viduržemio jūros regiono
valstybių aviacijos susitarimo (toliau – Susitarimas) šalis.
2
straipsnis
Prie šio protokolo pridėtas Susitarimo
tekstas kroatų kalba tampa autentiškas tomis pačiomis sąlygomis
kaip ir tekstai kitomis kalbomis.
3
straipsnis
1.                 
Šalys šį protokolą patvirtina pagal savo
vidaus tvarką ir teisės aktus. Jis įsigalioja Susitarimo
įsigaliojimo dieną. Tačiau jeigu šį protokolą
susitariančiosios šalys patvirtintų po Susitarimo įsigaliojimo
dienos, protokolas įsigaliotų pagal Susitarimo 30 straipsnio 2
dalį.
2.         Šis protokolas yra neatskiriama Susitarimo dalis ir laikinai
taikomas nuo tos dienos, kai jį pasirašo šalys. 
Priimta [vieta] 2014 m. [mėnuo,
diena] dviem egzemplioriais anglų, bulgarų, čekų,
danų, estų, graikų, ispanų, italų, kroatų,
latvių, lenkų, lietuvių, maltiečių, olandų,
portugalų, prancūzų, rumunų, slovakų,
slovėnų, suomių, švedų, vengrų, vokiečių ir
hebrajų kalbomis. Visi tekstai autentiški.
VALSTYBIŲ NARIŲ VARDU                   IZRAELIO VALSTYBĖS VYRIAUSYBĖS VARDU
EUROPOS SĄJUNGOS VARDU